**ENDRINGSFORSLAG**

**Fordeling av fylkestilskudd**

**Kriterier for fordeling**

**a)**

For å kunne motta fylkestilskudd må organisasjonsledd som har representasjonsrett på idrettskretsting/ledermøter og/eller idretter som har et aktivitetstilbud i Trøndelag møte på henholdsvis Idrettskretsting og Ledermøte de årene dette arrangeres. Ikke oppmøte medfører at det ikke gis fylkestilskudd.

**b)**

Alle som tilfredsstiller kriteriene i pkt.a er tilskuddsberettiget. Fordelingen av midler innenfor idretter med 2 kretsledd tilknyttet Trøndelag idrettskrets vil bli fordelt etter aktivitetstall.

Idretter uten krets- eller regionalt ledd, men som oppfyller kravene for tilskudd, får sitt tilskudd utbetalt til sine respektive særforbund. Tilskuddet skal benyttes til aktivitet/tiltak for idrettslag tilknyttet Trøndelag idrettskrets. Det vil bli krevd en rapport som viser hvordan midlene er- eller vil bli disponert.

**c)**

1) Fordelingen til idretten inndelt i to deler:

a) Administrasjonsstøtte kr 6.000,-(alle som oppfyller kriteriepunkt a). Idretter med to administrasjonsledd deler administrasjonsstøtten likt mellom seg.

b) Aktivitetsstøtte til idrettene er basert på aktivitetstall, under 26 år med maksimalt tak på kr 300.000,-(evt . fordeling mellom to administrasjonsledd vil skje jft pkt b-kriterier)

**2)** Fordeling til idrettsrådene er delt i to deler:

 a) Administrasjonsstøtte kr 1.000,-(alle som oppfyller kriteriepunkt a)

b) Tiltaksstøtte til idrettsrådene er basert på medlemstall i idrettsrådene med maksimalt tak på kr 40.000,-.